**ამბროლაურის მუნიციპალიტეტის მეორე მოწვევის საკრებულოს**

**მეცხრამეტე რიგგარეშე სხდომის**

**ო ქ მ ი №16**

*ქ. ამბროლაური, ბრატისლავა რაჭის ქ. N11 9 აგვისტო 2022 წელი.*

ამბროლაურის მუნიციპალიტეტის მეორე მოწვევის საკრებულოს მეთოთხმეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 9 აგვისტოს ამბროლაურის მუნიციპალიტეტის მერის, ზვიად მხეიძის N:76-7622221103 წერილის (რეგისტრაციის ნომრით N:12-772222001-77 თარიღი 10.08.2022წ.) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 10 აგვისტოს N:ბ77.772222001 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ლევან ქვათაძე, ბექა ოშხერელი, მაია კაციტაძე, ესმა მაისაშვილი, გიროგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის საბიუჯეტო განყოფილების უფროსი ნათია კობახიძე და საბიუჯეტო განყოფილების თანამშრომელი ირაკლი კობახიძე, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და მიულოცა დიდგორობა. ასლან საგანელიძემ დადასტურა ქვორუმის არსებობა, აღნიშნა, რომ სხდომა მოწვეულია მერის ინიცირებით და წარმოადგინა ერთი საკითხი, ასევე საკრებულოს წევრების ცვლილების გამო საკრებულოს მიერ ცნობად უნდა იქნეს მათი უფლებამოსილების შეწყვეტა და ცნობა. მან საკრებულოს დასამტკიცებლად წარუდგინა

დ ღ ი ს წ ე ს რ ი გ ი

1. ამბროლაურის მუნიციპალიტეტის მეორე მოწვევის საკრებულოს წევრის ქრისტინე კობახიძის უფლებამოსილების ვადამდე შეწყვეტის ცნობად მიღების შესახებ

*ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. ამბროლაურის მუნიციპალიტეტის მეორე მოწვევის საკრებულოს წევრის - ქრისტინე კობახიძის - ადგილმონაცვლედ ხათუნა ბეშიძის საკრებულოს წევრად უფლებამოსილების ცნობის შესახებ

*ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინასო სამსახურის უფროსი*

კენჭისყრის შედეგად მომხრე:23; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მეორ მოწვევის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის მეორე მოწვევის საკრებულოს წევრის ქრისტინე კობახიძის უფლებამოსილების ვადამდე შეწყვეტის ცნობად მიღების შესახებ

*პროექტი თან ერთვის*

ასლან საგანელიძემ აღნიშნა, როგორც თქვენთვის ცნობილია ქრისტინე კობახიძე დაინიშნა გუბერნატორის მოადგილედ, შეუთავსებლობის გამო მან პირადი განცხადება წარმოადგინა ვადამდე უფლებამოსილების შეწყვეტის თაობაზე. მისი ვადამდე უფლებამოსილების შეწყვეტის საკითხს საკრებულო იღებს ცნობად კენჭისყრის გარეშე.

საკრებულომ საქართველოს ორგანული კანონის „ადგილობრივი თვითმმართველობის კოდექსი“ 40-ე მუხლის მე-6 პუნქტის, 43-ე მუხლის პირველი პუნქტის „ა“ ქვეპუნქტის, მე-3 და მე-4 პუნქტის და ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 14 ნოემბერის N01 დადგენილების მე-13 მუხლის მე-4 პუნქტის ,,ა“ ქვეპუნქტის და მე-6 პუნქტის საფუძველზე ცნობად მიიღო ქრისტინე კობახიძის საკრებულოს წევრის უფლებამოსილების ვადამდე შეწყვეტა. ქრისტინე კობახიძეს საკრებულოს წევრის უფლებამოსილება ვადამდე შეუწყდება ფაქტის დადგომის მოდევნო დღიდან, 5 აგვისტოდან. ასევე ის გავიდა ფრაქციიდან ,,ქართული ოცნება - დემოკრატიული საქართველო“ და შეუწყდება უმრავლესობის ლიდერის უფლებამოსილებაც.

1. **მოისმინეს:** ამბროლაურის მუნიციპალიტეტის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის საკრებულოს წევრის - ქრისტინე კობახიძის - ადგილმონაცვლედ ხათუნა ბეშიძის, საკრებულოს წევრის უფლებამოსილების ცნობის თაობაზე

*კომისიის რეკომენდაცია თან ერთვის*

ასლან საგანელიძემ საკრებულოს წარუდგინა ქრისტინე კობახიძის ადგილმონაცვლე წევრი ხათუნა ბეშიძე და აღნიშნა, რომ ის ამბროლაურისთვის ცნობილი და წარმატებული პედაგოგია. ისაუბრა მის დამსახურებაზე და სამომავლო პროფესიულ ხედვებზე. მიულოცა საკრებულოს წევრობა და წარმატებები უსურვა მის ახალ გამოწვევას.

საქართველოს ორგანული კანონის „ადგილობრივი თვითმმართველობის კოდექსი“ 40-ე მუხლის მე-6 პუნქტის და ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ 93-ე მუხლის შესაბამისად ხათუნა ბეშიძის უფლებამოსილება მიიღება ცნობად საკრებულოს მიერ კენჭისყრის გარეშე.

**გადაწყვიტა:** ცნობილ იქნას ამბროლაურის მუნიციპალიტეტის მეორე მოწვევის საკრებულოში საარჩევნო სუბიექტის ,,ქართული ოცნება - დემოკრატიული საქართველოს“ პარტიული სიით არჩეული, საკრებულოს გამოკლებული წევრის ქრისტინე კობახიძის ადგილმონაცვლედ, ამავე საარჩევნო სუბიექტის (,,ქართული ოცნება - დემოკრატიული საქართველო“) პარტიული სიით მომდევნო წევრის ხათუნა ბეშიძის უფლებამოსილება.

1. **მოისმინეს:** ამბროლაურის მუნიციპალიტეტის მერის საფინანსო სამსახურის საბიუჯეტო განყოფილების უფროსის ნათია კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

ნათია კობახიძემ აღნიშნა, რომ დღე-ს და ქონების გადასახადიდან მიღებული და რეგიონალური ფონდიდან გამოყოფილი დამატებითი თანხების გამო მოხდა ბიუჯეტი ცვლილების პროექტის მომზადება. მან საკრებულოს წარუდგინა თუ რა მიმართულებით და რომელი კონკრეტული პროექტების დასაფინანსებლად მიიმართება აღნიშნული თანხები, თუ რომელ პროგრამულ კოდით რა მოცულობის თანხები გადანაწილდა წარმოდგენილი პროექტის შესაბამისად.

ამირან ლომთაძემ აღნიშნა, როდესაც ასეთი ოდენობის თანხების გადანაწილება ხდება სასურველია მოხდეს წინასწარ ფრაქციის ფორმატში ან სხვა ფორმატში მოხდეს წინასწარ განხილვა, თუ როგორ ხდება, რა პრიორიტეტებით თანხების გადანაწილება.

ზვიად მხეიძემ განმარტა, პროექტები რომლის დაფინანსება ასახულია წარმოდგენილ დადგენილების პროექტში მოწონებულია საკრებულოს მიერ, ამ ეტაპზე თანადაფინანსების თანხების დამატებაა საჭირო, თუ პრიორიტეტული პროექტების შერჩევის პროცესებში ჩართულობას გულისხმობთ, სამომავლოდ ერთობლივად შევიმუშავოთ.

ასლან საგანელიძემ განმარტა, ეს პრიორიტეტები განხილული, ერთობლივად შერჩეული, საკრებულოს სხდომებზე მოწონებულია, სამომავლოდ, მომავალი წლის პრიორიტეტების შერჩევის დროს ერთობლივად ვიმსჯელოდ, ხოლო რაც შეხება სამხატვრო და სამუსიკო სკოლის გაზიფიცირების დაფინანსების თანხას, ის მოიცავს მხოლოდ გაზის ჩართვის ღირებულებას.

ესმა მაისაშვილმა და თენგიზ გელოვნიშვილმა დასვეს შეკითხვა ამბულატორიაში საჭიროა გაზის აბონენტის აყვანა, რომ გაზით მომსახურება შესაძლებელი იყოს, ეს როგორ მოხდება?პროცესი არ უნდა გაგრძელდეს დროში, რადგან ბევრი მცირე წლოვანი ბავშვია ჩვენ ამბულატორიაში, მათი მოსახურების გაწევა შეუძლებელი იქნება გათბობის გარეშე.

ზვიად მხეიძემ განმარტა, რომ შემოსულია წერილი, რომლის მიხედვით ამბულატორიები უნდა გადაეცეს ,,მიდეას“ და ყველანაირი კომუნალური მომსახურებით, ყველა ამბულატორიის პრობლემების მოგვარება მათ გადაეცემათ.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** დამტკიცდეს „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება.

ამირან ლომთაძემ სხდომის დასასრულს ისაუბრა ზამთრის გათბობის პრობლემებზე, საშეშე მერქნით მომარაგების პრობლემებზე, ასევე მოითხოვა სოფლებში გაზიფიცირების პროცესის გაგრძელების გრაფიკის გაცნობა, თუ ეს არის დაზუსტებული.

ზამთრის სეზონის პრობლემებზე ისაუბრეს საკრებულოს წევრებმა: ასლან საგანელიძემ, ზაალ მეტრეველმა.

ზვიად მხეიძემ საკრებულოს წარუდგინა იმ სოფლების ჩამონათვალი რომელი სოფლების გაზიფიცირებაც განახლდება.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\30.05.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე